PREDKLADACIA SPRÁVA

Konferencia OSN o obchode a rozvoji (United Nations Conference on Trade and Development - UNCTAD) bola ustanovená rezolúciou Valného zhromaždenia OSN číslo 1995 (XIX) v roku 1964  ako trvalý orgán  OSN  na  základe odporúčania I. konferencie Spojených národov o obchode a rozvoji.
UNCTAD sa zameriava na podporu ekonomického rozvoja rozvojových a najmenej rozvinutých krajín. Na rokovaniach UNCTAD participuje všetkých 193 členských štátov OSN a jej hlavné úlohy sú definované ako fórum pre medzivládnu diskusiu na úrovni expertov o rôznych otázkach týkajúcich sa svetového obchodu, centrum pre výskum, zber údajov a analýzy, ktoré tvoria základ diskusií a poskytovanie technickej pomoci podľa potrieb rozvojových krajín.
Dôležitým akcentom UNCTAD XIV je rozvojová agenda so zameraním na najmenej rozvinuté krajiny, Agenda 2030 pre udržateľný rozvoj, Ciele udržateľného rozvoja (SDG) nadväzujúce na Miléniové rozvojové ciele a ďalšie agendy spojené s  posilnením fungujúceho ekonomického prostredia a podporou inkluzívneho a udržateľného rozvoja rozvojových a najmenej rozvinutých krajín.
[bookmark: _GoBack]Tohtoročná ministerská konferencia má pre SR osobitný význam, keďže SR sa na nej zúčastní ako predsednícka krajina Rady EÚ.  Delegáciu SR na 14. ministerskej konferencii UNCTAD v Nairobi povedie štátny tajomník Ministerstva zahraničných vecí a európskych záležitostí SR Lukáš Parízek. Konferencie sa zúčastnia aj zástupcovia MH SR a MF SR.   
 


